《省中画屏芦雁》
宋代·郑獬

高堂倾动长江流，黄芦群雁满沧洲。
扫开长安尘土窟，写出江南烟水秋。
两雁斜飞入空阔，四雁顾慕横沙头。
高风拉折苍玉干，芦花雪尽无人收。
赤日飞光不敢近，但觉爽气屏间浮。
尝闻画龙入神变，坐驰云雨天地游。
只恐此雁亦飞去，潇潇万里谁能留。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。